НАЦРТ

На основу члана 6,7,9. и 10.Закона о финансирању локалне самоуправе (Сл.гласник РС бр. 62/06, 47/11, 93/12, 83/16 и 104/16 – др. закон, 96/2017-усклађени дин. изн., 89/2018-усклађени дин. изн. и 95/2018-др.закон) и члана 40. став 1. тачка 3. Статута општине Оџаци (Сл.лист општине Оџаци, 02/2019), Скупштина општине Оџаци, на својој \_\_\_\_\_\_\_\_\_\_\_\_\_седници, одржаној дана \_\_\_\_\_\_\_\_\_\_\_\_\_\_\_\_године, донела је

**О Д Л У К У**

**O ИЗМЕНAMA ОДЛУКЕ**

**О ОПШТИНСКИМ АДМИНИСТРАТИВНИМ ТАКСАМА**

**Члан 1.**

У Одлуци о општинским административним таксама („Сл. Лист оппштине Оџаци“, бр. 17/2018) у члану 17. у поглављу **„ТАРИФА ОПШТИНСКИХ АДМИНИСТРАТИВНИХ ТАКСИ“** брише се „ТАРИФНИ БРОЈ 8.“ заједно са тачкама од 1.-8., а ТАРИФНИ БРОЈЕВИ 9, 10 и 11 постају ТАРИФНИ БРОЈЕВИ 8, 9 и 10.

**Члан 2.**

У тарифном броју 9. став 1.тачка1. речи „1.100,00 динара“ бришу се и уписују се речи: „1.500,00 динара“

У ставу 1.тачка 2. речи „1.100,00 динара“ бришу се и уписују се речи: „1.500,00 динара“

Став 1.тачка 3- БРИШЕ СЕ.

**Члан 3.**

Ова Одлука ступа на снагу осмог дана од дана објављивања у „Службеном листу општине Оџаци“.

**СКУПШТИНА ОПШТИНЕ ОЏАЦИ**

Број:

Дана:

О Џ А Ц И

Председник Скупштине,

Горан Ђаковић

**О б р а з л о ж е њ е**

Правни основ за доношење ове одлуке налази се у њеној преамбули.

Разлози за њено доношене:

Закон о финасирању локалних самоуправа уређује начин обезбеђивања средстава локалним самоуправама. Стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом.

Одлука се доноси се након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину, а изузетно и у случају доношења, односно измене закона или другог прописа којим се уређују изворни приходи јединице локалне самоуправе.

Разлог за доношење ове одлуке је потреба усаглашавања са Законом о републичким административним таксама („Службени гласник РС“ 50/2018, 95/2018 и 38/2019), и Законом о финансирању локалне самоуправе (Сл.гласник РС бр. 62/06, 47/11, 93/12, 83/16 и 104/16 – др. закон, 96/2017-усклађени дин. изн., 89/2018-усклађени дин. изн.и 95/2018-др.закон).

Средства за спровођење ове одлуке нису потребна.